|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Vzhľadom na to, že návrhom nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov (ďalej len „návrh nariadenia vlády“) sa upravujú všeobecné požiadavky na poskytnutie priamych platieb, dotýka sa návrh nariadenia vlády žiadateľov o priame platby, ktorých je každoročne približne 18 000.  Z širšieho hľadiska sú návrhom nariadenia vlády nepriamo dotknuté všetky subjekty v sektore poľnohospodárstva. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Predbežná informácia bola uverejnená na portáli Slov-lex pod číslom PI/2020/242. V priebehu procesu neboli vznesené pripomienky.  Podklad na konzultácie bol zároveň uverejnený dňa 30.10.2020 na webovom sídle predkladateľa s dobou trvania konzultácií od 30.10. 2020 do 30.11.2020. O konzultáciu nepožiadali žiadne subjekty. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Návrh nariadenia vlády nezakladá priame finančné vplyvy na podnikateľské prostredie. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Návrh nariadenia vlády nezakladá nepriame finančné vplyvy na podnikateľské prostredie. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Náklady pri podávaní žiadosti o priame platby vychádzajú na 22,75 € na 1 podnikateľský subjekt, čo pri odhadovanom počte 18 000 dotknutých subjektov predstavuje celkovú záťaž 409 500 €.  Návrhom nariadenia vlády bude ustanovený rámec pre poskytovanie redistributívnej platby. Priemerná veľkosť poľnohospodárskeho podniku v Slovenskej republike je ustanovená v prílohe VIII k nariadeniu Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení a predstavuje 28 hektárov, čo je prahová hodnota, keď sa na farme dosiahne zlepšený stav z hľadiska potenciálnej životaschopnosti. Predpokladá sa, že z financovania redistributívnej platby budú profitovať aj subjekty s výmerou do 349 hektárov a naopak negatívne budú ovplyvnené jej zavedením subjekty s výmerou nad 350 hektárov.  Zavedenú redistributívnu platbu je možné považovať za pozitívny vplyv na celé podnikateľské prostredie. Celkovo bude predstavovať sumu 11 100 000 €.  Priame platby sa navýšia formou redistribúcie o 50 €/1 hektár, ale len na prvých 28 hektárov. Takže konkrétny vplyv na 1 podnikateľský subjekt bude závisieť od výmery jeho pozemku. Pri odhadovanom počte 18 000 dotknutých subjektov, je možné náklady na 1 podnikateľský subjekt vyčísliť ako priemernú výšku priamej platby = 616,67€.  Zdroj údajov: http://www.mpsr.sk a administratívne náklady sú vyčíslené prostredníctvom kalkulačky vplyvov Ministerstva hospodárstva Slovenskej republiky. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *podľa textu* | *podľa textu* | | *Nepriame finančné náklady* | *podľa textu* | *podľa textu* | | *Administratívne náklady* | *podľa textu* | *podľa textu* | | ***Celkové náklady regulácie*** | ***podľa textu*** | ***podľa textu*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Predpokladá sa pozitívny aj negatívny vplyv na podnikateľské prostredie. Za účelom zabezpečenia spravodlivejšieho rozdelenia podpory príjmu, legislatíva Európskej únie umožňuje členským štátom Európskej únie použiť určitú sumu priamych platieb na financovanie redistributívnej platby. Vzhľadom na uznanú potrebu a s cieľom propagovať vyváženejšie rozdelenie podpory medzi malé a stredne veľké poľnohospodárske podniky, viditeľným a merateľným spôsobom, bude návrhom nariadenia vlády ustanovený rámec pre poskytovanie redistributívnej platby.  Priemerná veľkosť poľnohospodárskeho podniku v Slovenskej republike je ustanovená v prílohe VIII k nariadeniu Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení a predstavuje 28 hektárov. Vykonávanie poľnohospodárskej činnosti si vo veľkej miere vyžaduje podobný stupeň vstupov, čo však vytvára neprimeranú záťaž pre malé a stredné poľnohospodárske podniky, ktoré nemôžu ťažiť z úspor z rozsahu, a tým ovplyvňuje ich životaschopnosť. Všeobecne možno 28 hektárov považovať za prahovú hodnotu, keď sa na farme dosiahne zlepšený stav z hľadiska potenciálnej životaschopnosti. Prínos z redistributívnej platby v súlade s danou hranicou povedie k vyššej priemernej platbe na hektár pre malé a stredné poľnohospodárske podniky, čím sa vyrovná ich príjmová priepasť. Predpokladá sa, že z financovania redistributívnej platby budú profitovať aj subjekty s výmerou do 349 hektárov a naopak negatívne budú ovplyvnené jej zavedením subjekty s výmerou nad 350 hektárov. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Návrh nariadenia vlády nebude mať vplyv na inovácie. |